cyanic-selkie/wikianc huggingface dataset:
সারা আকবর
সারা হুসেইন আকবর ( سارة أكبر) একজন কুয়েতি রাসায়নিক পেট্রোলিয়াম প্রকৌশলী, নারী অধিকারের উকিল এবং কুয়েত এনার্জির সহ-প্রতিষ্ঠাতা এবং প্রাক্তন প্রধান নির্বাহী কর্মকর্তা।  কুয়েতি তেলের অগ্নিকাণ্ডে জড়িত থাকার কারণে আকবরকে "জাতীয় নায়ক" হিসাবে স্বীকৃতি দেওয়া হয় যা পরে একাডেমি পুরস্কার মনোনীত ডকুমেন্টারি ফায়ারস অফ কুয়েতে দেখানো হয়েছিল। তার অগ্নিনির্বাপক প্রচেষ্টার জন্য, তিনি জাতিসংঘের পরিবেশ কর্মসূচি থেকে গ্লোবাল ৫০০ রোল অফ অনার পুরস্কৃত হন। আকবর আরব উপদ্বীপের প্রথম মহিলা তেল খাতের সংস্থার নির্বাহীদের মধ্যে একজন। তিনি ২০০৭ সালে সোসাইটি অফ পেট্রোলিয়াম ইঞ্জিনিয়ার্স এর পরিচালক হিসাবে দায়িত্ব পালন করেছিলেন।
প্রাথমিক জীবন এবং শিক্ষা
আকবর তার মা ও বাবার পাশাপাশি নয় ভাই বোনসহ একটি বড় পরিবারে বড় হয়েছেন। তার বাবা একজন অয়েল ড্রিলার ছিলেন। তিনি ১৯৮১ সালে কুয়েত বিশ্ববিদ্যালয়ের কেমিক্যাল ইঞ্জিনিয়ার্সের প্রথম স্নাতক শ্রেণীর অংশ হিসেবে স্নাতক ডিগ্রী অর্জন করেন।
ক্যারিয়ার
আকবর কুয়েত অয়েল কোম্পানির পেট্রোলিয়াম প্রকৌশলী হিসাবে পদ অর্জনের আগে বিভাগীয় অফিসে কাজ করে তার কর্মজীবন শুরু করেছিলেন। পরবর্তীতে তিনি সেখানে অগ্নিনির্বাপক অভিযানে কাজ করেন, পেট্রোলিয়াম প্রকৌশলের সুপারিন্টেন্ডেন্ট এবং আর এন্ড ডি বিশেষজ্ঞ হিসেবে । ১৯৮১ থেকে ১৯৯৯ সালের মধ্যে আকবর কুয়েত এনার্জিতে তেল খাতে কাজ করেন। তিনি প্রথম মহিলা যিনি মধ্যপ্রাচ্যের তেল ও গ্যাস শিল্পে অগ্রণী পদে রয়েছেন। ১৯৯০ সালে ইরাক কর্তৃক কুয়েত আক্রমণের সময় দেশটির বেশিরভাগ তেল কূপ (৮০%) সাদ্দাম হোসেনের সেনাবাহিনী দ্বারা আক্রান্ত হয়। আকবর পেট্রোলিয়াম প্রকৌশলীদের একটি দুর্বৃত্ত দলের একমাত্র মহিলা ছিলেন যিনি তেলের কূপে আগুন নেভানোর বিপজ্জনক কাজটি নেওয়ার আদেশের বিরুদ্ধে কাজ করেছিলেন । তিনি বিশ্বাস করেন যে কূপগুলির সাথে তার পরিচিতিই তার দলকে সফল হতে দিয়েছিল: "আমি তৈলক্ষেত্র, অফশোর এবং উপকূলীয়, দিন রাত কাজ করেছি, এবং এই কাজের ফলাফল ছিল যে আমি তৈলক্ষেত্রগুলি খুব ভালভাবে জানতাম... সেখানে ৮০০ কূপ ছিল এবং আমি আমার হাতের পিছনের মতো প্রতিটি কে চিনতাম।" পরবর্তীতে তাদের প্রচেষ্টা ১৯৯২ সালের একটি প্রামাণ্যচিত্র ফায়ারস অফ কুয়েতে দেখানো হয় যা শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের জন্য মনোনীত হয়।
২০০১ থেকে ২০০৫ সাল পর্যন্ত তিনি কুয়েত ফরেন পেট্রোলিয়াম এক্সপ্লোরেশন কোম্পানির বিজনেস ডেভেলপমেন্ট ম্যানেজার ছিলেন।
২০০৬ সালে সোমালিয়ায় তেল ও গ্যাস আইন ও বিধি মালা তৈরির পেছনে আকবরের ভূমিকা ছিল। তিনি দেশে একটি "অনুঘটক" মানবিক প্রচেষ্টাও ছিলেন। আকবরের নির্দেশনায় কুয়েত এনার্জি প্রায় "দুইশ নারীকে ছোট ব্যবসায়িক বাজার শুরু করার জন্য পৃষ্ঠপোষকতা করে..."
আকবর ২০০৭ সালে সোসাইটি অফ পেট্রোলিয়াম ইঞ্জিনিয়ার্স-এর ডিরেক্টর-অ্যাট-লার্জ হিসেবে দায়িত্ব পালন করেন।
২০১৮ সালের জানুয়ারিতে আকবর মদিনাত আল-হেয়ার প্রকল্পের জন্য সিল্ক সিটি এবং বাউবিয়ান দ্বীপ উন্নয়ন কর্তৃপক্ষের ট্রাস্টি বোর্ডে একমাত্র মহিলা হন । তিনি ২০১৭ সালে কুয়েত এনার্জির প্রধান নির্বাহী কর্মকর্তা পদ থেকে পদত্যাগ করেন।
প্রশংসা
আকবরের পুরস্কারের মধ্যে রয়েছে:
গুডমর্নিং গ্রামার হাই স্কুল
গুডমর্নিং গ্রামার হাই স্কুল (জিএমজিএইচএস) গুডমর্নিং এডুকেশনাল সোসাইটি কর্তৃক পরিচালিত একটি বিদ্যালয়, যা ভারতের তেলেঙ্গানার করিমনগর জেলার মহাদেবপুর গ্রামে অবস্থিত। এটি একটি কিন্ডারগার্টেন হিসাবে ১৯৯৪ সালে শুরু হয়েছিল এবং ২০০২ সালে এটি উচ্চ বিদ্যালয়ে পরিণত হয়। গ্রামের সুবিধাবঞ্চিত শিক্ষার্থীদের জন্য শিক্ষাদান করাই এর উদ্দেশ্য।
মালুকু দ্বীপপুঞ্জ
মালুকু দ্বীপপুঞ্জ বা মালাক্কাস (মালাকান ) হল পূর্ব ইন্দোনেশিয়ার একটি দ্বীপপুঞ্জ। গঠন অনুসারে এগুলো মালাক্কা সমুদ্রের সংঘর্ষ অঞ্চলের হালমহেরা প্লেটে অবস্থিত। ভৌগোলিকভাবে এগুলি সুলাওসির পূর্বে, নিউ গিনির পশ্চিমে এবং তিমুরের উত্তর এবং পূর্বে অবস্থিত। এখানে জায়ফল, জয়ত্রি এবং লবঙ্গ পাওয়া যায় বলে দ্বীপপুঞ্জগুলি মসলা দ্বীপপুঞ্জ হিসাবে পরিচিত ছিল। এ কারনে ষোড়শ শতাব্দীতে ইউরোপীয়রা এখানে উপনিবেশের জন্য আগ্রহী হয়ে ওঠে।
মালুকু দ্বীপপুঞ্জ ১৯৯৯ সাল পর্যন্ত স্বাধীন ইন্দোনেশিয়ার একটি একক প্রদেশ ছিল। পরে দুটি প্রদেশে বিভক্ত হয়েছিল। মোরোটাই এবং সুলার নিয়ে নতুন প্রদেশ, উত্তর মালুকু ও বুরু এবং সেরাম থেকে ওয়েটার পর্যন্ত বাকী অংশ নিয়ে মালুকু প্রদেশ। উত্তর মালুকুতে মূলত মুসলিম জনসংখ্যা বেশি এবং এর রাজধানী হলমহেরা দ্বীপের সোফিফি। মালুকু প্রদেশে খ্রিস্টীয় জনসংখ্যা বেশি, এবং এর রাজধানী অ্যাম্বন। যদিও সপ্তদশ শতাব্দীতে ডাচ-পর্তুগিজ যুদ্ধের সময় মেলানেশিয়ান অনেক দ্বীপে, বিশেষত বান্দা দ্বীপপুঞ্জে গণহত্যা হয়েছিল যা মসলা যুদ্ধ নামেও পরিচিত। প্রাথমিকভাবে জাভা থেকে আসা অভিবাসীদের দ্বিতীয় আগমন বিংশ শতাব্দীর গোড়ার দিকে ডাচদের অধীনে শুরু হয়েছিল এবং ইন্দোনেশিয়ান যুগে চলছিল। ১৯৯৯ থেকে ২০০২ সালের মধ্যে, মুসলিম ও খ্রিস্টানদের মধ্যে বিরোধের ফলে হাজার হাজার মানুষ নিহত এবং অর্ধ মিলিয়ন মানুষ বাস্তুচ্যুত হয়েছিল।
ব্যুৎপত্তি
নামটি চৌদ্দ শতকের মাঝপাহিত স্তুতি, নাগরক্রেটগামাতে স্থানীয় ভাষায় "ষাঁড়ের মাথা" বা "বড় কোনও কিছুর মাথা" অর্থে উল্লেখ করা হয়েছে।
প্রশাসনিক বিভাগ
মালুকু দ্বীপপুঞ্জ ১৯৯৯ সাল পর্যন্ত স্বাধীন ইন্দোনেশিয়ায় একক প্রদেশ ছিল, পরে  উত্তর মালুকু এবং মালুকুতে বিভক্ত হয়েছিল।
প্রাথমিক ইতিহাস
আরব বণিকরা চৌদ্দ শতকে এখানে ইসলাম প্রচারে এসেছিল। পার্বত্য অঞ্চলে এবং আরও বিচ্ছিন্ন দ্বীপগুলিতে আদিবাসীদের শত্রুতা থাকা সত্ত্বেও অনেক দ্বীপের বিশেষত বাণিজ্য কেন্দ্রগুলিতে বাসিন্দারা মুসলমান হয়। এখানে  শুকরের মাংস খাওয়ার বা তার থেকে বিরত থাকার প্রমাণ হিসাবে প্রত্নতাত্ত্বিক শূকরের দাঁত উপস্থিতি পাওয়া গেছে।
পর্তুগীজ
পর্তুগিজদের অস্তিত্বের সবচেয়ে গুরুত্বপূর্ণ স্থায়ী প্রভাব হল দক্ষিণ-পূর্ব এশীয় বাণিজ্যে ব্যাহত হওয়া ও পুনর্গঠন এবং মালুকু-সহ পূর্ব ইন্দোনেশিয়ায় খ্রিস্টধর্মের প্রবর্তন । পর্তুগিজরা ষোল শতকের গোড়ার দিকে মালাক্কা শহর-রাজ্য জয় করেছিল এবং তাদের প্রভাব সবচেয়ে বেশি ছিল মালুকু এবং পূর্ব ইন্দোনেশিয়ার অন্যান্য অঞ্চলে। ১৫১১ সালের আগস্টে পর্তুগিজরা মালাক্কাকে অধিগ্রহণ করে।
আফনসো ডি আলবুকার্ক বান্দা দ্বীপপুঞ্জ এবং অন্যান্য 'মশলা দ্বীপপুঞ্জের' রুটের ব্যাপারে জানার পরে আন্তোনিও ডি অ্যাব্রেউ, সিমো আফোনসো বিসিগুডো এবং ফ্রান্সিসকো সেরিওর নেতৃত্বে তিনটি জাহাজের একটি অনুসন্ধান দল পাঠান। ফেরার সময় ১৫১২ সালে হিটু দ্বীপে (উত্তর অ্যাম্বন) সেরিওর জাহাজ ভেঙে পড়েছিল। সেখানে তিনি স্থানীয় শাসককে তাঁর সামরিক দক্ষতায় মুগ্ধ করে সম্পর্ক স্থাপন করেছিলেন। মালাক্কার ১৫১১ সালের সংঘাতের পরে জাভানিজ এবং মালয় যাত্রা সাময়িকভাবে ব্যাহত হওয়ার কারণে প্রতিদ্বন্দ্বী দ্বীপরাষ্ট্র তারনেত এবং তিদোরের শাসকরাও আঞ্চলিক বাণিজ্যের এই নিস্তেজ সময়ে পর্তুগিজদের সরবরাহ এবং মশলা ক্রেতা হিসেবে চেয়েছিলেন এবং নতুন আগতদের এই অঞ্চলে স্বাগত জানিয়ে ছিলেন। মশালার বাণিজ্য শীঘ্রই চালু হয়েছিল কিন্তু পর্তুগিজরা  এই বাণিজ্যে পুরোপুরি একচেটিয়া থাকতে বা বিঘ্নিত করতে পারে নি।
তারনেতের শাসকের সাথে নিজেকে যুক্ত করে সেরিও সেই ছোট দ্বীপে একটি দুর্গ নির্মাণ করেছিলেন এবং মশালার বেশিরভাগ ব্যবসাকে নিয়ন্ত্রণকারী দুটি স্থানীয় সামন্ত সুলতানের একজনের অধীনে ভাড়াটে পর্তুগিজ জলদস্যু দলের প্রধান হিসাবে দায়িত্ব পালন করেছিলেন। সেরিও এবং ফার্দিনান্দ ম্যাগেলান উভয়ই একে অপরের সাথে দেখা হওয়ার আগেই মারা গিয়েছিলেন।
পর্তুগিজরা ১৫১৩ সালে প্রথমে অ্যাম্বনে নামে, যা তারনেত থেকে বহিষ্কারের পর মালুকুতে তাদের ক্রিয়াকলাপের জন্য নতুন কেন্দ্রে পরিনত হয়। এই অঞ্চলে ইউরোপীয় শক্তি দুর্বল ছিল এবং সুলতান বাব উল্লাহ (১৫৭০-১৫৮৩) এবং তাঁর পুত্র সুলতান সাইদী বরকত (১৫৮৩-১৬০৬) এর শাসনামলে টেরনেট প্রসারিত, মারাত্মকভাবে ইসলামী এবং ইউরোপীয় বিরোধী রাষ্ট্র হয়ে ওঠে।
ত্তলন্দাজ
ওলন্দাজরা ১৫৯৯ সালে এই অঞ্চলে আসে এবং পর্তুগিজদের সাথে বাণিজ্যের জন্য প্রতিযোগিতা করেছিল। ডাচ ইস্ট ইন্ডিয়া কোম্পানি তারানেতের সুলতানকে মিত্র করে ১৬০৫ সালে অ্যাম্বন এবং তিদোরকে জয় করে, পর্তুগিজদের তাড়ায়. ফিলিপিন থেকে একটি স্পেনীয় পাল্টা আক্রমণ মালুকুর কিছু অংশে ১৬৬৩ অবধি আইবেরিয়ান শাসন প্রতিষ্ঠা করেছিল। তবে ওলন্দাজরা নির্মম ভাবে মশালার উৎপাদন ও বাণিজ্যকে পরিচালনা করত। এর মধ্যে রয়েছে ১৬২১ সালে জায়ফল উৎপাদনকারী বান্দা দ্বীপপুঞ্জের গণহত্যা বিজয়, ১৬২৩ সালে অ্যাম্বনে ইংরেজদের নির্মূল এবং ১৬৫০ এ তারনেত এবং তিদোরের অধীনস্থতা। ১৭৮০-১৮১০ সালে তিদোরের রাজপুত্র নুকুর নেতৃত্বে একটি উপনিবেশ বিরোধী প্রতিরোধ আন্দোলন মালুকু এবং পাপুয়ার বৃহত অংশে চলে এবং এতে ব্রিটিশদের সমর্থন ছিল। ১৭৯৬-১৮০১ সালে ফরাসী বিপ্লব যুদ্ধের সময় এবং ১৮১০ সালে নেপোলিয়োনিক যুদ্ধেও, ব্রিটিশ বাহিনী দ্বীপগুলি দখল করে নেয় এবং ১৮১৭ পর্যন্ত দখলে রেখেছিল। সেই সময় তারা সমগ্র ব্রিটিশ সাম্রাজ্য জুড়ে প্রতিস্থাপনের জন্য অনেক মশালাদার গাছ উপড়ে ফেলেছিল।
ইন্দোনেশিয়ার স্বাধীনতার পরে
১৯৫০ সালে ইন্দোনেশিয়া র একক প্রজাতন্ত্রের ঘোষণার সময় ফেডারেল রাষ্ট্রটি প্রতিস্থাপন করতে, ক্রিস সৌমোকিল (পূর্ব ইন্দোনেশিয়া রাজ্যের প্রাক্তন সুপ্রিম প্রসিকিউটর) নেতৃত্বে এবং নেদারল্যান্ডসের বিশেষ বাহিনীর মলুকান সদস্যদের সমর্থনে দক্ষিণ মালুকু প্রজাতন্ত্র (প্রজাতন্ত্রী মালুকু সেলাতান, আরএমএস) ঘোষিত হয়েছিল এবং আলাদা করার চেষ্টা করা হয়েছিল। এই আন্দোলনটি ইন্দোনেশীয় সেনাবাহিনী দমন করে এবং নেদারল্যান্ডের সাথে বিশেষ চুক্তির মাধ্যমে সেনাবাহিনী নেদারল্যান্ডে ফেরত পাঠায়।
১৯৪৫ সালে ঘোষণার পর থেকে মালুকু ইন্দোনেশিয়ার প্রথম প্রদেশগুলির মধ্যে একটি ছিল, ১৯৯১ এ মালুকু উটারা এবং হালমহেরা টেংগা রিজেন্সিগুলি আলাদা হয়ে উত্তর মালুকু প্রদেশ গঠন করে। এর রাজধানী ছিল বিশাল হালমাহেরা দ্বীপের পশ্চিমে একটি ছোট দ্বীপ তারনেট, পরে হালমহেরার সোফিফিতে সরানো হয়। মালুকু প্রদেশের অবশিষ্ট অংশের রাজধানী অ্যাম্বন।
১৯৯৯-২০০৩ আন্ত-সাম্প্রদায়িক দ্বন্দ্ব
১৯৯৯ সালের জানুয়ারিতে দ্বীপপুঞ্জ জুড়ে ধর্মীয় সংঘাতের শুরু হয়। পরবর্তী ১৮ মাস মুসলমান এবং খ্রিস্টানদের স্থানীয় দলগুলির মধ্যে লড়াই চলে, কয়েক হাজার ঘরবাড়ি ধ্বংস, প্রায় ৫০০,০০০ লোকের বাস্তুচ্যুতি, হাজার হাজার মানুষের প্রাণহানি ঘটে এবং মুসলিম এবং খ্রিস্টানরা আলাদা হয়ে যায়।
ভূতত্ত্ব এবং ভূগোল
মালুকু দ্বীপপুঞ্জের মোট আয়তন ৮৫০,০০০ বর্গকিলোমিটার, যার ৯০ ভাগ সমুদ্র। আনুমানিক ১০২৭ টি দ্বীপ রয়েছে। বৃহত্তম দুটি দ্বীপ, হালমহেরা এবং ছেরাম খুব কম জনবহুল, সর্বাধিক উন্নত অ্যাম্বন এবং তারনেত ছোট
বেশিরভাগ দ্বীপপুঞ্জই বনভূমি এবং পর্বতময়। তানিমবার দ্বীপপুঞ্জটি শুষ্ক ও পাহাড়ী এবং অরু দ্বীপপুঞ্জ সমতল এবং জলাবদ্ধ। ছেরামের বিনাইয়া (৩০২৭ মি) পর্বতটি সর্বোচ্চ পর্বত। বেশ কয়েকটি দ্বীপ, যেমন তারনেত (১৭২১ মি) এবং টিএনএস দ্বীপপুঞ্জ, সমুদ্র থেকে উদ্ভূত আগ্নেয়গিরি,  উপকূলের আশেপাশে গ্রামে অবস্থিত। গত ৫০০ বছরে ৭০ টিরও বেশি মারাত্মক আগ্নেয়গিরির বিস্ফোরণ ঘটেছে এবং ভূমিকম্প প্রায়ই ঘটে।
মালুকু দ্বীপপুঞ্জের ভূতত্ত্ব নুসা টেংগারা অঞ্চলের সাথে মিলে। ইন্দোনেশীয় উপনিবেশিক কাল থেকেই এই অঞ্চলগুলির ভূতাত্ত্বিক গবেষণা চলছে; তবে ভূতাত্ত্বিক গঠন এবং অগ্রগতি পুরোপুরি বোঝা যায় নি এবং সাম্প্রতিক দশকে দ্বীপের ভূতাত্ত্বিক বিবর্তনের তত্ত্বগুলি ব্যাপকভাবে পরিবর্তিত হয়েছে। চারটি ভূতাত্ত্বিক প্লেট এবং দুটি মহাদেশীয় ব্লকের মিটিং পয়েন্টে তাদের অবস্থানের জন্য মালুকু দ্বীপপুঞ্জ হল বিশ্বের সবচেয়ে ভূতাত্ত্বিক জটিল এবং সক্রিয় অঞ্চল।
বায়োটা এবং পরিবেশ
জীবভূগোল অনুসারে, অরু পুঞ্জ বাদে সমস্ত দ্বীপপুঞ্জ সুন্দা শেল্ফে র (এশিয়া ব্লকের অংশ) এবং আরাফুরা শেল্ফে র (অস্ট্রেলিয়ান ব্লকের অংশ) মাঝে ওয়ালেসায় অবস্থিত। আরও নির্দিষ্টভাবে, তারা ওয়েবারের লাইন এবং ল্যাডেক্কার্স লাইনের মধ্যে থাকে, এবং এখানে এশিয়ান-অস্ট্র্রালিয়ান জাতীয় একটি প্রাণীকুল রয়েছে। মালুকানের জীব বৈচিত্র্য এবং বণ্টন বিভিন্ন টেকটোনিক ক্রিয়াকলাপ দ্বারা প্রভাবিত। বেশিরভাগ দ্বীপপুঞ্জ ভূতাত্ত্বিকভাবে তরুণ, ১ মিলিয়ন থেকে ১৫ মিলিয়ন বছর পুরানো, এবং ভূমির সাথে কখনও সংযুক্ত হয়নি। মালুকু দ্বীপপুঞ্জ ইন্দোনেশিয়ার অন্যান্য অঞ্চল থেকে আলাদা; এতে দেশের কয়েকটি ছোট দ্বীপ রয়েছে, প্রবাল দ্বীপের প্রাচীরগুলি বিশ্বের কয়েকটি গভীর সমুদ্রের মধ্যে ছড়িয়ে ছিটিয়ে রয়েছে, এবং জাভা বা সুমাত্রার মতো কোনও বড় দ্বীপ নেই। দ্বীপপুঞ্জের মধ্যে উদ্ভিদ এবং প্রাণিকুলের অভিবাসন সীমাবদ্ধ থাকায় স্থানীয় বায়োটা সর্বোচ্চ বিকশিত হচ্ছে।
মালুকু দ্বীপপুঞ্জের বাস্তুশাস্ত্র বহু শতাব্দী ধরে প্রকৃতিবিদদের মুগ্ধ করেছে; আলফ্রেড ওয়ালেসের বই, দ্য মালয় দ্বীপপুঞ্জ, এই অঞ্চলের প্রাকৃতিক ইতিহাসের প্রথম উল্লেখযোগ্য বই এবং ইন্দোনেশিয়ান জীব বৈচিত্র্য অধ্যয়নের জন্য এটি একটি গুরুত্বপূর্ণ উৎস। জর্জ এবারহার্ড রাম্পিউস এর প্রাকৃতিক ইতিহাসের উপর দুটি প্রধান ঐতিহাসিক রচনা হার্বেরিয়াম অ্যামবিনেন্স এবং অ্যাম্বোইনশে রারিটিটকেমার এর বিষয় হল মালুকু।
উত্তর এবং মধ্য মালুকুর বেশিরভাগ অংশ জুড়ে বৃক্ষরোপণ, স্থানীয় লবঙ্গ এবং জায়ফলের এলাকাসহ ছোট দ্বীপগুলিকে ঘনবর্ষণ বনাঞ্চল বানিয়েছে। তানিমবার দ্বীপপুঞ্জ এবং অন্যান্য দক্ষিণ-পূর্ব দ্বীপপুঞ্জ শুকনো এবং খুব কম গাছপালাযুক্ত, অনেকটা পার্শ্ববর্তী তিমুরের মতো। বিপন্ন প্রজাতির সুরক্ষার জন্য ১৯৯৭ সালে মানুসেলা জাতীয় উদ্যান এবং ২০০৪ সালে আকতাজাও-ললোবাতা জাতীয় উদ্যান টি প্রতিষ্ঠিত হয়েছে।
অনেক পরিবেশগত সমস্যা ছোট দ্বীপপুঞ্জ এবং বড় ভুমি উভয়কেই প্রভাবিত করে, ছোট দ্বীপপুঞ্জগুলি বিশেষ সমস্যা ভোগ করে। ছোট দ্বীপগুলিতে বিকাশের চাপ বাড়লেও সবসময় কার্যকর হয় না। ইন্দোনেশিয়া প্রাকৃতিক সম্পদে সমৃদ্ধ হলেও, মালুকুর ছোট দ্বীপগুলিতে সংস্থান সীমিত ফলে মানব সম্পদও সীমিত।
মালুকু দ্বীপপুঞ্জে প্রয়োগ করা যেতে পারে এমন কিছু সাধারণ পর্যবেক্ষণ (ছোট দ্বীপপুঞ্জ সম্পর্কে)
জলবায়ু
মধ্য ও দক্ষিণ মালুকু দ্বীপপুঞ্জে অক্টোবর থেকে মার্চ মাসের মধ্যে গ্রীষ্মকাল এবং মে থেকে আগস্ট পর্যন্ত বর্ষাকাল, যা ইন্দোনেশিয়ার বাকি অংশগুলির বিপরীত। গ্রীষ্মকাল গড় সর্বোচ্চ তাপমাত্রা ৩০ ডিগ্রি সেলসিয়াস এবং বর্ষায় গড় সর্বোচ্চ ২৩ ডিগ্রি সেলসিয়াস। উত্তর মালুকুতে ইন্দোনেশিয়ার অন্যান্য অংশের সাথে মিল রেখে ডিসেম্বর থেকে মার্চ পর্যন্ত বর্ষাকাল। প্রতিটি দ্বীপপুঞ্জের নিজস্ব জলবায়ু বৈচিত্র রয়েছে । বড় দ্বীপগুলিতে শুকনো উপকূলীয় নিম্নভূমি এবং পার্বত্য অঞ্চলের অভ্যন্তরীণ অঞ্চলগুলি ভেজা থাকে।
জনসংখ্যা-বিষয়ক
মালুকুর জনসংখ্যা প্রায় ২ মিলিয়ন, ইন্দোনেশিয়ার জনসংখ্যার ১% এরও কম।
একসময় এই দ্বীপগুলিতে ১৩০ টিরও বেশি ভাষায় কথা বলা হত; তবে অনেকেই এখন ক্রিওল ভাষার উত্তর এবং দক্ষিণ মালুকুর লিঙ্গুয়া ফ্রাঙ্কা তারনেতের মালয় এবং আম্বনের মালয় ভাষায় কথা বলে।
অর্থনীতি
কোকো, কফি এবং ফলের সাথে লবঙ্গ এবং জায়ফল এখনও চাষ করা হয়। মাছ ধরা দ্বীপপুঞ্জে, বিশেষত হালমহেরা এবং বেকান জুড়ে একটি বড় শিল্প। অরু দ্বীপপুঞ্জ মুক্তো উৎপাদন করে এবং ছেরাম লবস্টার রফতানি করে। লগিং(গাছ পরিবহনযোগ্য খণ্ডে কাটা) বৃহত্তর দ্বীপপুঞ্জের একটি উল্লেখযোগ্য শিল্প। ছেরামে লোহার কাঠ এবং সেগুন ও বুরুতে আবলুস উৎপাদন করে।
গোণ্ডি ভাষা
গোণ্ডি (আ-ধ্ব-ব: Gōndi) একটি দক্ষিণ-মধ্যাঞ্চলীয় দ্রাবিড়ীয় ভাষা, এটি মূলত মধ্যপ্রদেশ, গুজরাত, তেলেঙ্গানা, মহারাষ্ট্র, ছত্তিসগড়, অন্ধ্রপ্রদেশ তথা উক্ত রাজ্যগুলোর পার্শ্ববর্তী কিছু অঞ্চলের গোণ্ড জাতির প্রায় দুই মিলিয়ন মানুষের মাতৃভাষা। এটি গোণ্ড জাতির ভাষা হলেও বর্তমানে এক-পঞ্চমাংশ গোণ্ডই এই ভাষা বলতে পারে, যা বিলুপ্তির পথে ঝুঁকিপূর্ণ। গোণ্ডি ভাষার সমৃদ্ধ লোক সাহিত্য রয়েছে, যার উদাহরণস্বরূপ বিয়ের সঙ্গীত ও কাহন উল্লেখ্য।
বৈশিষ্ট্য
গোণ্ডি ভাষায় দুটি লিঙ্গ পদ্ধতি প্রচলিত, সাধারণত বিশেষ্যগুলো পুংলিঙ্গ অথবা অ-পুংলিঙ্গ হয়ে থাকে। গোণ্ডি ভাষা প্রাথমিকভাবে স্পর্শ ব্যাঞ্জন (গ্, জ্, ḍ, ড্, ব্) ও মহাপ্রাণ ব্যাঞ্জন (ঘ্, ঝ্, ঠ্, ধ্, ভ্) বিকাশের মাধ্যমে আদি-দ্রাবিড় ভাষা থেকে আলাদা হয়ে স্বতন্ত্র ভাষার রূপ ধারণ।
উপভাষাসমূহ
গোণ্ডির অধিকাংশ উপভাষা এখনও পর্যাপ্তভাবে নথিভুক্ত তথা বর্ণনা করা হয়নি। গুরুত্বপূর্ণ উপভাষাগুলো হলো ডোরলা, কোয়া, মদিয়া, মুরিয়া ও রাজ গোণ্ড। কিছু মৌলিক ধ্বনিতাত্ত্বিক বৈশিষ্ট্য দক্ষিণ-পূর্ব থেকে উত্তর-পশ্চিমাঞ্চলের উপভাষাগুলোকে পৃথক করে। একটি মূল আচরণের প্রাথমিক "স", যা উত্তর ও পশ্চিমাঞ্চলীয় উপভাষায় লক্ষ্য করা যায়, যেখানে দক্ষিণ ও পূর্বাঞ্চলীয় উপভাষায় তা পরিবর্তিত হয়ে "হ" উচ্চারিত হয়; অন্য কিছু উপভাষায় এটি সম্পূর্ণ লুপ্ত। গোণ্ডি ভাষায় অন্যান্য দ্বান্দ্বিক বৈচিত্র্যে যেমন, প্রাথমিক "র" থেকে প্রাথমিক "ল"-এ রূপান্তর এবং "ই" ও "ও" থেকে "আ"-এ রূপান্তর।
লেখন পদ্ধতি
গোণ্ডির লেখন পদ্ধতি দুভাগে বিভক্ত যথা: সহজাত লিপির ব্যবহার এবং অ-সহজাত লিপির ব্যবহার।
ঐতিহ্যগতভাবে, কোনও বহুবিস্তৃত সহজাত লিপির অভাবে, গোণ্ডি ভাষা দেবনাগরী ও তেলুগু লিপিতে লেখা হয়।
গোণ্ডির জন্য একটি সহজাত লিপি উদ্ভাবনে উদ্যোগ নেওয়া হয়। ১৯২৮ খ্রিষ্টাব্দে, মুন্সি মঙ্গল সিং মাসারাম ব্রাহ্মী অক্ষরগুলির উপর ভিত্তি করে এবং ভারতীয় বর্ণমালার অনুরূপ বিন্যাসে একটি সহজাত লিপি তৈরি করেন। যাইহোক, এই লিপিটি ব্যবহারিক ব্যাপকতা লাভ করেনি, এবং গোণ্ড জাতির অধিকাংশ লোক অশিক্ষিতই থেকে যায়।
আবদুল মালেক (মুক্তিযোদ্ধা)
আবদুল মালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল মালেকের পৈতৃক বাড়ি সিলেট জেলার গোলাপগঞ্জ উপজেলার নগর গ্রামে। তার বাবার নাম মোয়াজির আলী এবং মায়ের নাম হারী বিবি। তার স্ত্রীর নাম রেহেনা সিকদার। তাদের দুই ছেলে।
কর্মজীবন
আবদুল মালেক চাকরি করতেন ইপিআরের সিগণ্যালসে। ১৯৭১ সালে কর্মরত ছিলেন ঢাকার পিলখানা সদর দপ্তরে। ২৫ মার্চ রাতে আক্রান্ত হওয়ার পর আরও সাতজনের সঙ্গে কৌশলে পালাতে সক্ষম হন। এরপর যশোর হয়ে ভারতে যান। তাকে আবু ওসমান চৌধুরীর নেতৃত্বাধীন দলে অন্তর্ভুক্ত করা হয়। আবদুল মালেক পরে ৮ নম্বর সেক্টরের লালবাজার সাবসেক্টরে যুদ্ধ করেন। অনেক যুদ্ধে তিনি প্রত্যক্ষভাবে অংশ নেন। এর মধ্যে রতনপুর, বাগোয়ান বাগান, শিমুলতলার যুদ্ধ উল্লেখযোগ্য।
মুক্তিযুদ্ধে ভূমিকা
ভারত-বাংলাদেশ সীমান্ত এলাকায় মেহেরপুর জেলার জেলা সদরের দক্ষিণে মুজিবনগরের অবস্থান। (১৯৭১ সালের আগে বৈদ্যনাথতলা, ১৭ এপ্রিল মুজিবনগর নামকরণ করা হয়)। মুক্তিযুদ্ধকালে ভারত থেকে বাংলাদেশে রাতে প্রায়ই আসতেন আবদুল মালেকসহ একদল মুক্তিযোদ্ধা। তাদের দলনেতা ছিলেন আবদুল মতিন পাটোয়ারী। রাতে টহল শেষে সকালে তারা ফিরে যেতেন ভারতের মাটিতে। মুক্তিযোদ্ধাদের তৎপরতা ও চলাচল সীমিত রাখতে পাকিস্তান সেনাবাহিনীও রাতে ওই এলাকায় আসত। সারা রাত গোপনে কোনো স্থানে অবস্থান করত। মাঝেমাঝে টহলও দিত। এর ফলে আবদুল মালেকরা প্রায়ই পাকিস্তান সেনাবাহিনীর মুখোমুখি হতেন এবং পাকিস্তানিদের আক্রমণ করতেন। এভাবে তারা কয়েকবার গেরিলা অপারেশন করেন এবং এর মাধ্যমে তারা পাকিস্তানিদের ক্ষয়ক্ষতিও করেন বেশ। এরই ধারাবাহিকতায় ২৪ নভেম্বর রাতে আবদুল মালেকরা সীমান্তসংলগ্ন বাংলাদেশের মাটিতে আসেন এবং সারা রাত টহল দেন। পরদিন ২৫ নভেম্বর সকালে ভারতের মাটিতে ফিরে যাবেন—এমন সময় তারা পাকিস্তান সেনাবাহিনীর একটি দলের মুখোমুখি হন। শুরু হয় দুই পক্ষে তুমুল সম্মুখযুদ্ধ। পাকিস্তান সেনাবাহিনীর দলটি সেনা আর রাজাকার-সমন্বয়ে মিশ্রিত দল ছিল এবং ছিল বেশ বড়। আবদুল মালেকসহ মুক্তিযোদ্ধারা সাহসিকতার সঙ্গে তাদের বিরুদ্ধে যুদ্ধ করেন। প্রায় তিন ঘণ্টা সম্মুখযুদ্ধেল পর পাকিস্তানিরা পিছু হটে যায়। যুদ্ধে পাকিস্তানিদের দু-তিনজন নিহত ও কয়েকজন আহত হয়। তিনজন সেনা ও আটজন রাজাকারকে মুক্তিযোদ্ধারা আটক করতে সক্ষম হন মুক্তিযোদ্ধারা। দূরে অবস্থানরত পাকিস্তানিরা তখনও তাদের লক্ষ্য করে গুলি করে। তখন আবদুল মালেক গুলিবিদ্ধ হয়ে আহত হন।
ইকবাল হোসেন রনি
ইকবাল হোসেন (ইকবাল হোসেন রনি, জন্ম ১ মার্চ ১৯৮৫) বাংলাদেশ ক্রিকেট বোর্ডের প্রথম শ্রেণির ক্রিকেটার । ২০০১ বাংলাদেশ ক্রীড়া শিক্ষা প্রতিষ্ঠানে খেলতে শুরু করেছিলেন।
২৬ - ২৮ জানুয়ারি ২০১০ এ, প্রথম শ্রেণীর ক্রিকেটে হোসেনের আত্মপ্রকাশ ঘটে সিলেট বনাম চট্টগ্রাম বিভাগের মধ্যকার ম্যাচ দিয়ে।
সালমা মুমতাজ
সালমা মুমতাজ (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।
প্রারম্ভের জীবন ও কর্মজীবন
সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।
তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে দিল মেরা দারকান তেনি (১৯৬৮), পুত্তার দা পিয়ার, হার রাঞ্জহা (১৯৭০), এবং শেহরান দি যোদি। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।
সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।
মৃত্যু ও উত্তরসূরি
ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।
খিতাব
খাত্তাব (خطاب, খুতাব বা খাত্তাব বানানও প্রচলিত) উত্তর-পশ্চিম সিরিয়ার একটি শহর, প্রশাসনিকভাবে এটি হামা গভর্নরেটের অংশ, হামার উত্তর-পশ্চিমে ওরোন্টেস নদীর কাছে এটি অবস্থিত। নিকটবর্তী এলাকাগুলির মধ্যে রয়েছে পূর্বে কামহানা, দক্ষিণ-পূর্বে শিহাত হামা, দক্ষিণ-পশ্চিমে কাফর আল-তুন, পশ্চিমে আল-মাজদাল, উত্তর-পশ্চিমে মারদেহ এবং হালফায়া এবং উত্তর-পূর্বে তাইবাত আল-ইমাম। সেন্ট্রাল ব্যুরো অফ স্ট্যাটিস্টিক্স অনুসারে, ২০০৪ সালের আদমশুমারিতে খিতাবের জনসংখ্যা ছিল ১০,৮৩০ জন। এর অধিবাসীরা প্রধানত সুন্নি মুসলিম।
১৮২৯ সালের শেষের দিকে, উসমানীয় যুগে, খিতাব হামার সানজাকের (জেলা) অংশ ছিল। এটিতে ৫৫ টি ফেডান ছিল এবং রাজকোষে কর হিসাবে ৫৬১০ কিরশ প্রদান করেছিল। ১৯৩০-এর দশকে প্রায় দুই-তৃতীয়াংশ গ্রাম্য জমির মালিকানা ছিল আল-আজম পরিবার। ১৮৩৮ সালে, খিতাবকে একটি সুন্নি মুসলিম গ্রাম হিসাবে নথিভূক্ত করা হয়েছিল।
মীর মশাররফ হোসেন
মীর মশাররফ হোসেন (নভেম্বর ১৩, ১৮৪৭ - ডিসেম্বর ১৯, ১৯১১) ছিলেন একজন বাঙালি ঔপন্যাসিক, নাট্যকার ও প্রাবন্ধিক। তাঁর পুরো নাম সৈয়দ মীর মশাররফ হোসেন। তিনি বাংলা ভাষার অন্যতম প্রধান গদ্যশিল্পী ও বাঙালি মুসলমান সাহিত্যিকদের পথিকৃৎ। কারবালার যুদ্ধকে উপজীব্য করে রচিত বিষাদ সিন্ধু তার সবচেয়ে জনপ্রিয় সাহিত্যকর্ম।
তিনি তৎকালীন ব্রিটিশ ভারতে (বর্তমান বাংলাদেশ) কুষ্টিয়া জেলার কুমারখালি উপজেলার চাঁপড়া ইউনিয়নের লাহিনীপাড়া গ্রামে জন্মগ্রহণ করেন। তার পৈত্রিক নিবাস রাজবাড়ী জেলার বালিয়াকন্দি উপজেলার পদমদি গ্রামে। তার লেখাপড়ার জীবন কাটে প্রথমে কুষ্টিয়ায়, পরে বর্তমান রাজবাড়ীর বালিয়াকান্দি উপজেলার পদমদী গ্রামে]] ও শেষে কৃষ্ণনগরের বিভিন্ন বিদ্যালয়ে। তার জীবনের অধিকাংশ সময় ব্যয় হয় ফরিদপুরের নবাব এস্টেটে চাকরি করে। তিনি কিছুকাল কলকাতায় বসবাস করেন।
মীর মশাররফ হোসেন তার বহুমুখী প্রতিভার মাধ্যমে উপন্যাস, নাটক, প্রহসন, কাব্য ও প্রবন্ধ রচনা করে আধুনিক যুগে মুসলিম রচিত বাংলা সাহিত্যে সমৃদ্ধ ধারার প্রবর্তন করেন।
তার স্মৃতি রক্ষার্থে তার নামে জাহাঙ্গীরনগর বিশ্ববিদ্যালয়ে ১৯৭৮ সালে একটি আবাসিক হল নির্মাণ করা হয় যা দক্ষিন এশিয়ার মধ্যে ছাত্রদের জন্য তৈরীকৃত ২য় বৃহৎ আবাসিক হল।
প্রাথমিক জীবন
সৈয়দ মীর মশাররফ হোসেন খুলনা বিভাগের কুষ্টিয়া জেলার কুমারখালীর একটি ছোট গ্রাম লাহিনিপাড়ায় জন্মগ্রহণ করেন। কিন্তু তার জীবনের অধিকাংশ সময় তিনি রাজবাড়ী জেলার বালিয়াকান্দির পদমদীতে অতিবাহিত করেন। তবে তার জন্ম তারিখ ১৮৪৭ সালের ১৩ নভেম্বর বলে ব্যাপকভাবে গৃহীত হয়। কিন্তু কিছু গবেষক তার জন্ম তারিখ ১৮৪৭ সালের ২৬ অক্টোবর বলে দাবি করেন। তিনি নবাব সৈয়দ মীর মোয়াজ্জেম হোসেন (মুসলিম সম্ভ্রান্ত ব্যক্তি, তৎকালীন কুষ্টিয়ার কুমারখালীর লাহিনী পাড়ার জমিদার) এবং দৌলতুন্নেছার ঘরে জন্মগ্রহণ করেন।
শিক্ষাজীবন
সৈয়দ মীর মশাররফ হোসেনের স্কুল জীবন কেটেছে প্রথমে কুষ্টিয়ায়, পরে পদমদী এবং শেষে কৃষ্ণনগর শহরে। জগমোহন নন্দীর পাঠশালা, কুমারখালির ইংলিশ স্কুল, পদমদী নবাব স্কুল ও কৃষ্ণনগর কলেজিয়েট স্কুল এ পড়ার কথা লেখকের আত্নজীবনীতে লেখা আছে।
রচনাবলি
এখন পর্যন্ত সৈয়দ মীর মশাররফ হোসেনের মোট ৩৬ টি বইয়ের সন্ধান পাওয়া যায়। প্রকাশের তারিখ অনুসারে সেগুলো হল :
বিতর্ক
"এই বঙ্গরাজ্যে হিন্দু-মোসলমান উভয় জাতিই প্রধান। পরস্পর এমন ঘনিষ্ঠ সম্বন্ধ যে, ধর্ম ভিন্ন, কিন্তু মর্মে ও কর্মে এক-সংসার কার্যে, ভাই না বলিয়া আর থাকিতে পারি না। আপদে, বিপদে, সুখে দুঃখে, সম্পদে পরস্পরের সাহায্য ভিন্ন উদ্ধার নাই। সুখ নাই, শেষ নাই, রক্ষার উপায় নাই।..এমন ঘনিষ্ঠ সম্বন্ধ যাহাদের সঙ্গে, এমন চিরসঙ্গী যাহারা, তাহাদের মনে ব্যথা দিয়া লাভ কী?"
"আরবে কেহই গরু কোরবানি করে না। ধর্মের গতি বড় চমৎকার। পাহাড় পর্বত, মরুভূমি সমুদ্র, নদ-নদী ছাড়াইয়া মোসলমান ধর্ম ভারতে আসিয়াছে, সঙ্গে সঙ্গে কোরবানি আসিয়াছে। এদেশে দোম্বা নাই-দোম্বার পরিবর্তে ছাগ, উঠের পরিবর্তে গো, এই হইল শাস্ত্রকারদিগের ব্যবস্থা।"
"গরু কোরবানি না হইয়া ছাগলও কোরবানি হইতে পারে। তাহাতেও ধর্ম রক্ষা হয়।" এই প্রবন্ধ লেখার পর সৈয়দ মীর মোশারাফ হোসেন প্রবল নিন্দার সম্মুখীন হন। তাঁর নামে ফতোয়া জারি হয়। ধর্মসভা ডেকে তাঁকে কাফের এবং তাঁর স্ত্রীকে হারাম জারি করা হয়। তাঁকে বলা হয় 'তওবা' করতে।
বিবাহ ও মৃত্যু
মাত্র আঠারো বছরে বয়সে তার পিতৃবন্ধুর কন্যা আজিজুন্নেসার সাথে বিয়ে হয়। ১৯ ডিসেম্বর, ১৯১১ সালে দেলদুয়ার জমিদার এস্টেটে নায়েব বা ম্যানেজার থাকাকালেই সৈয়দ মীর মশাররফ হোসেন পরলোকগমন করেন। তাকে পদমদীতে দাফন করা হয়। এখানেই 'মীর মশাররফ হোসেন স্মৃতি কমপ্লেক্স' অবস্থিত।
ম্যাথু গার্বেট
ম্যাথু জিমি ডেভিড গার্বেট (Matthew Garbett; জন্ম: ১৩ এপ্রিল ২০০২; ম্যাথু গার্বেট নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে সুইডেনের পেশাদার ফুটবল লীগের শীর্ষ স্তর সুপেরেতানের ক্লাব ফালকেনবার্গ এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৮ সালে, গার্বেট নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, গার্বেট এপর্যন্ত ৩টি শিরোপা জয়লাভ করেছেন, যার মধ্যে ২টি ওয়েস্টার্ন সাবআর্বসের হয়ে এবং ১টি ইস্টার্ন সাবআর্বসের হয়ে জয়লাভ করেছেন।
প্রারম্ভিক জীবন
ম্যাথু জিমি ডেভিড গার্বেট ২০০২ সালের ১৩ই এপ্রিল তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গার্বেট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
গুজিয়া
গুঁজিয়া বা গুজিয়া একপ্রকারের ছোট ছোট সন্দেশ। যার মাঝখানে ফুটো থাকে। সাধারণত পুজোআচ্চার কাজে এই মিষ্টি ব্যবহৃত হয়।
২০১৯–২০ বাংলাদেশ চ্যাম্পিয়নশিপ লিগ
২০১৯–২০ বাংলাদেশ চ্যাম্পিয়নশিপ লিগ বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর অষ্টম মৌসুম। এই মৌসুমে ১৪টি পেশাদার ফুটবল ক্লাব অংশগ্রহণের জন্য বাংলাদেশ ফুটবল ফেডারেশন(বাফুফে)'র অনুমোদন পায়। ক্লাব সংখ্যার হিসেবে অদ্যাবধি বিসিএল-এর সকল মৌসুমের মধ্যে সর্বাধিক। ক্লাবগুলি হচ্ছে - ফরাশগঞ্জ স্পোর্টিং ক্লাব, টিঅ্যান্ডটি ক্লাব, ভিক্টোরিয়া স্পোটিং ক্লাব, অগ্রণী ব্যাংক লিমিটেড স্পোর্টস ক্লাব, ফকিরেরপুল ইয়ংমেন্স ক্লাব, ঢাকা সিটি ফুটবল ক্লাব, ওয়ারী ক্লাব, নোফেল স্পোর্টিং ক্লাব, টিম বিজেএমসি, কাওরান বাজার প্রগতি সংঘ, ঢাকা ওয়ান্ডারার্স ক্লাব, স্বাধীনতা ক্রীড়া সংঘ, ফর্টিস স্পোর্টস একাডেমি লিমিটেড ও উত্তরা ফুটবল ক্লাব। বাংলাদেশ ফুটবল ফেডারেশন, ২৮ মার্চ, ২০২০ হতে লিগ শুরু ও মৌসুমের সকল খেলা ঢাকার কমলাপুরে অবস্থিত বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হওয়ার পরিকল্পনা করেছিল। করোনা ভাইরাস প্রাদুর্ভাব হতে স্বাস্থ্য ঝুঁকি এড়াতে বাংলাদেশ সরকার ১৬ মার্চ, ২০২০ হতে সকল প্রকার প্রতিযোগিতামূলক খেলাধুলা স্থগিত রাখার  ঘোষণা দিলে লিগটি শুরু করা যায়নি। ১৭ মে, ২০২০-এ করোনা ভাইরাস মাহামারী'র পরিস্থিতি ভাল না হওয়ায় বাংলাদেশ ফুটবল ফেডারেশন এই মৌসুম সহ ২০১৯-২০২০ ফুটবল মৌসুম পরিত্যক্ত ঘোষণা করে।
প্রাক-মৌসুম দলবদল ও নিয়ম
বাফুফে ১০ ফেব্রুয়ারি হতে ২০ মার্চ, ২০২০ পর্যন্ত খেলোয়াড় নিবন্ধন ও দলবদলের সময় নির্ধারণ করেছিল। এই মৌসুমের শিরোপা জয়ী দলকে বাংলাদেশ প্রিমিয়ার লিগে উত্তরণ ও পয়েন্ট তালিকার সর্বনিম্ন দুই দলকে ঢাকা সিনিয়র ডিভিশন ফুটবল লিগে অবনমনের নিয়ম করা হয়েছিল।
দল সমূহ
২০১৮-১৯ মৌসুমে ১১টি দল অংশগ্রহণ করেছিল। পূর্ব মৌসুমের টিকে থাকা ৮টি দলের সাথে ২০১৮-১৯ প্রিমিয়ার লিগের অবনমিত দল নোফেল স্পোর্টিং ক্লাব ও টিম বিজেএমসি এবং ঢাকা সিনিয়র ডিভিশন লিগ হতে উত্তীর্ণ কাওরান বাজার প্রগতি সংঘ ও ঢাকা ওয়ান্ডারার্স ক্লাব যোগ দিয়েছিল। পূর্ব মৌসুমের অবনমিত দল স্বাধীনতা ক্রীড়া সংঘ পুনরায় বিসিএল-এ খেলার আবেদন করেছিল। নতুন দল হিসেবে ফর্টিস একাডেমি লিমিটেড ও উত্তরা ফুটবল ক্লাব এই মৌসুমে খেলার আবেদন করেছিল। ক্লাব নিবন্ধনের শর্ত পুরণ করার বাফুফে নতুন দল সহ মোট ১৪টি ক্লাবকে এই মৌসুমে অংশগ্রহণের অনুমোদন দিয়েছিল।
বর্ণানুক্রম অনুসারে ক্লাব গুলির নাম-
ভেন্যু
এই মৌসুমের সকল খেলার জন্য বীর শ্রেষ্ঠ শহীদ সিপাহী মোস্তফা কামাল স্টেডিয়ামকে নির্ধারণ করা হয়েছিল।
করোনা ভাইরাসের প্রভাব
বাংলাদেশে করোনা ভাইরাসের বৈশ্বিক মহামারী ঠেকাতে বাংলাদেশ সরকার সকল ধরনের ঘরোয়া খেলা বন্ধ করে দেয়। বাংলাদেশে এই মহামারী উদ্ভূত পরিস্থিতি ভাল না থাকায় ১৭ মে,২০২০-এ লিগসহ মৌসুম পরিত্যক্ত করা হয়। ফলে এই লিগের কোন খেলা মাঠে গড়ানোর আগেই লিগটি পরিত্যক্ত হয়। খেলা না হওয়ায় কোন নির্দিষ্ট দলকে শিরোপাজয়ী এবং নিম্নতর লিগে অবনমিত করা হয়নি।
২০০৪-এ বিহারে বন্যা
২০০৪-এ বিহারে বন্যা ছিল এক দশকের মধ্যে ভারতের বিহারে সবচেয়ে ভয়াবহ বন্যার একটি। ৮৮৫ জন মানুষ এবং ৩২৭২ প্রাণী প্রাণ হারিয়েছিল এবং প্রায় ২১,২৯৯ মিলিয়ন মানুষ আক্রান্ত হয়েছিল। বিহারের ২০টি জেলা ক্ষতিগ্রস্ত হয়েছিল। ভারি বর্ষণের কারণে ভাগলপুর জেলা, বেগুসরাই জেলা, কাটিহার জেলা, দরভাঙ্গা জেলা, সমষ্টিপুর জেলা এবং খাগরিয়া জেলার নতুন এলাকা প্লাবিত হওয়ার কারণে জলস্তরের উচ্চতা উদ্বেগজনক বেড়ে গিয়েছিল। কেন্দ্রীয় পানি কমিশনের মতে বাগমতি, বুধী গন্ডক, কমলা বালান, আধোয়ারা, কোসি এবং মহানন্দা নদী বিভিন্ন স্থানে লাল চিহ্নের উপর দিয়ে প্রবাহিত হচ্ছিল, যখন গঙ্গা ফারাক্কা ব্যারেজে প্রথমবারের মতো বিপদ চিহ্ন অতিক্রম করেছিল।
ব্রিটিশ কলাম্বিয়া বিশ্ববিদ্যালয়
ব্রিটিশ কলাম্বিয়া বিশ্ববিদ্যালয় কানাডার ব্রিটিশ কলাম্বিয়ায় অবস্থিত একটি পাবলিক বিশ্ববিদ্যালয়। ব্রিটিশ কলাম্বিয়া প্রদেশে উচ্চশিক্ষার জন্য এটি প্রাচীনতম প্রতিষ্ঠান। টাইমস হায়ার এডুকেশন ওয়ার্ল্ড ইউনিভার্সিটি র‍্যাংকিং এর অনুযায়ী এটি ২০১৩-২০১৪ শিক্ষাবর্ষে এর র‍্যাংক বিশ্বে ৩১তম (কানাডায় ২য়), অ্যাকাডেমিক র‍্যাংকিং অব ওয়ার্ল্ড ইউনিভার্সিটিজ অনুযায়ী এর র‍্যাংক বিশ্বে ৪০তম (কানাডায় ২য়)। গবেষণার মান ও সংখ্যা উভয় ক্ষেত্রেই এটি বিশ্বের শীর্ষস্থানীয় বিশ্ববিদ্যালয়ের মধ্যে অন্যতম।
ভরতখালী কাষ্ঠ কালী মন্দির
ভরতখালী কাষ্ঠ কালী মন্দির গাইবান্ধা জেলার সাঘাটা উপজেলার একটি ঐহিত্যবাহী কালী মন্দির। এই মন্দিরটি প্রায় দু’শ বছরের ও বেশি পুরাতন।
ইতিহাস
প্রায় দু’শ বছরের বেশি পুরোনো ঐহিত্যবাহী এই কালী মন্দিরটি। লোক মুখে শোনা যায়, ঘাঘট নদীতে ভেসে আসা একটি কাঠের গুঁড়ি ভরতখালীতে এসে আটকে যায়। সেই কাঠ তুলে এনে সাধারণ কাঠ মনে করে এক ব্যক্তি তাতে কুড়াল দিয়ে আঘাত করলে সাথে সাথে রক্ত বেরিয়ে আসে। তখন সেখানকার জমিদার রমনীকান্ত রায় স্বপ্নে কালী দেবীর স্বপ্নাদেশ পেয়ে, কারিগর এনে সেই কাঠের খণ্ডটি দিয়ে কালী মূর্তি তৈরি করেন এবং পূজা অর্চনা করেন। প্রথমদিকে পূজা হতো একটি খড়ের ঘরে। পরে জমিদার মন্দিরটি সুন্দর করে তৈরি করেন। বলা হয়ে থাকে প্রাচীনকাল থেকেই মানুষের মনোবাসনা পূর্ণ হওয়ায় আজও মানুষ ভিড় করে এখানে পূজা দেয়।
কিরণ পোলার্ড
কিরণ আদ্রিয়ান পোলার্ড (Kieron Adrian Pollard; জন্ম: ১২ মে, ১৯৮৭) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। আগ্রাসী অল-রাউন্ডার হিসেবে পরিচিত পোলার্ড ওয়েস্ট ইন্ডিজ দলের পক্ষ হয়ে আন্তর্জাতিক ক্রিকেট খেলছেন। মিডিয়াম ফাস্ট পেস বোলিংয়ে দক্ষ কিরণ পোলার্ড মাঝারী সারির ব্যাটসম্যানরূপে খেলায় অংশগ্রহণ করেন।
২০০৯ সালের চ্যাম্পিয়ন্স লীগ টুয়েন্টি২০-তে সুন্দর ক্রীড়া নৈপুণ্য প্রদর্শন করে ঘরোয়া টুয়েন্টি২০ প্রতিযোগিতায় সাউদার্ন রেডব্যাকস ও সমারসেট দলে চুক্তিবদ্ধ হন। ২০১০ সালে যুগ্মভাবে সর্বোচ্চ অর্থলাভকারী খেলোয়াড়রূপে ইন্ডিয়ান প্রিমিয়ার লীগে মুম্বাই ইন্ডিয়ান্সের হয়ে খেলেন। এছাড়াও, ২০১৩ সালের ক্যারিবিয়ান প্রিমিয়ার লীগে প্রধান খেলোয়াড় হিসেবে রয়েছেন পোলার্ড।
প্রারম্ভিক জীবন
ত্রিনিদাদ ও টোবাগোর তাকারিগুয়া এলাকায় পোলার্ড জন্মগ্রহণ করেন। দুই বোন ও একাকী মায়ের গরিব সংসারে বড় হন পোলার্ড। এ বিষয়ে পোলার্ড বলেন যে, তার মা শুধুই বলতেন আমাদের কোন অর্থ নেই। ২০০৫ সালে টিসিএল গ্রুপ ওয়েস্ট ইন্ডিজ অনূর্ধ্ব-১৯ চ্যালেঞ্জ প্রতিযোগিতায় ত্রিনিদাদ ও টোবাগোর পক্ষে প্রতিনিধিত্ব করেন। এ সময় ওয়েস্ট ইন্ডিজ অনূর্ধ্ব-১৯ ক্রিকেট দলের হয়ে পাকিস্তান সফরের জন্য মনোনীত হন তিনি। যুবদের প্রথম একদিনের আন্তর্জাতিকে ৪৯ বলে ৫৩ রান করেন। দ্বিতীয় খেলায় অর্ধ-শতক লাভ করলেও শেষ দুই খেলায় দুই অঙ্কে পৌঁছতে পারেননি। ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ ক্রিকেট বিশ্বকাপে চার খেলায় মাত্র ১৯ রান করেছিলেন তিনি। তবে অস্ট্রেলিয়ার বিপক্ষে ২ উইকেট লাভ করে দলকে বিজয়ে সহায়তা করেছিলেন।
খেলোয়াড়ী জীবন
২০০৭ সালের বিশ্বকাপ ক্রিকেট প্রতিযোগিতায় অংশগ্রহণের লক্ষ্যে দলের বাইরে থাকা অভিজ্ঞ খেলোয়াড় থাকা স্বত্ত্বেও ১৫-সদস্যের দলে আশ্চর্য্যজনকভাবে ঠাঁই পান পোলার্ড। প্রস্তুতিমূলক খেলায় পোলার্ড কেনিয়ার বিপক্ষে ১৪ রান ও দুই উইকেট এবং বড় ব্যবধানে ভারতের বিপক্ষে পরাজিত খেলায় মাত্র দুই রান করেন। গ্রুপ-পর্বে খেলার জন্য তাকে মনোনীত না করলেও সুপার-এইট পর্বে উচ্চ পর্যায়ের খেলার জন্য অন্তর্ভুক্ত করা হয়। ১০ এপ্রিল, ২০০৭ তারিখে দক্ষিণ আফ্রিকার বিপক্ষে একদিনের আন্তর্জাতিকে অভিষেক ঘটে পোলার্ডের। পোলার্ডের খেলায় অংশগ্রহণের ফলে অধিনায়ক ব্রায়ান লারাকে অনেকগুলো প্রশ্নের মুখোমুখি হতে হয়। খেলায় ওয়েস্ট ইন্ডিজ ৬৭ রানের ব্যবধানে পরাভূত হয়। তিনি তিন ওভার বোলিং করে কোন উইকেট পাননি এবং মাত্র ১০ রান করেছিলেন।
চান্দৌলী লোকসভা কেন্দ্র
চান্দৌলী লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর চান্দৌলী শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
চান্দাউলি লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী মহেন্দ্র নাথ পাণ্ডে।
কিডনী ফাউন্ডেশন বাংলাদেশ
কিডনী ফাউন্ডেশন বাংলাদেশের বৃহত্তম ডায়ালাইসিস এবং ট্রান্সপ্লান্টেশন সেন্টার। এখানে রয়েছে হাসপাতাল, ল্যাব, ডায়ালাইসিস এবং কিডনী ট্রান্সপ্লান্টেশন সেন্টার। এটি ২০০২ সালে প্রতিষ্ঠিত হয় এবং ২০০৩ থেকে হাসপাতালের কার্যক্রম শুরু হয়। এখানে রয়েছে ল্যাব টেষ্টসহ ইনডোর এবং আউটডোর সুবিধা। এই ফাউন্ডেশন দেশের আপামর দরিদ্র জনগোষ্ঠীর কিডনী রোগ, ডায়েবেটিক্স এবং হাইপারটেনশন রোগ সনাক্তকরণ, প্রতিরোধ এবং চিকিৎসার উপর বিভিন্ন গবেষণা কর্ম পরিচালনা করে থাকে।
অবস্থান
কিডনী ফাউন্ডেশন বাংলাদেশ প্লট # ৫/২, সড়ক # ০১, সেকশন # ০২ মিরপুর, ঢাকা ১২১৬।
হেমো ডায়ালাইসিস
কিডনী ফাউন্ডেশন ৩২ রকমের ডায়ালাইসিস মেশিনের মাধ্যমে প্রয়োজনীয় ডায়ালাইসিস সেবা দিয়ে থাকে। হেপাটিটিস সি রোগে আক্রান্ত রোগীদের জন্য  আলাদা মেশিনের মাধ্যমে পরীক্ষা করা হয়ে থাকে। জরুরী ভিত্তিতে রোগীর ডায়ালাইসিস করা হয়ে থাকে। কিডনী ফাউন্ডেশনে হেমো ডায়ালাইসিস করার ব্যবস্থা রয়েছে। ডায়ালাইসিস ইউনিটে মোট ২৬টি বেড রয়েছে। এখানে প্রতি মাসে ১২০০০ থেকে ১৩০০০ ডায়ালাইসিস হয়ে থাকে। প্রতিদিন তিনটি শিফটে ডায়ালাইসিস হয়ে থাকে। রোগীর ডায়ালাইসিস চার্জ ৬৫০ টাকা।
কিডনী ট্রান্সপ্লান্টেশন সার্ভিস
২০০৬ সাল থেকে ফাউন্ডেশনটি কিডনী ট্রান্সপ্লান্টেশন সার্জারী করে আসছে। ২০০৬ এর পরিসংখ্যান মতে ২১৬ জন রোগীর কিডনী ট্রান্সপ্লান্টেশনে শতকরা ৯৮ ভাগ সফলতা এসেছে। কিডনী ট্রান্সপ্লান্টেশন সার্জারী আইসিইউ সুবিধাসহ মোট খরচ ২,৩০,০০০ টাকা। কিডনী প্রদানকারীর জন্য ২৫,০০০ টাকা এবং সকল ধরনের পরীক্ষা-নিরীক্ষার খরচ পৃথকভাবে পরিশোধ করতে হবে।
ইনডোর ইউনিট
কিডনী ফাউন্ডেশনের হাসপাতালের ইনডোর ইউনিটে ১৫০টি বেড রয়েছে। তন্মধ্যে ১৬টি বেড আইসিইউ ট্রান্সপ্লান্টেশন সুবিধাযুক্ত, অপারেশন পরবর্তী ব্যবহারের জন্য রয়েছে ১৬টি বেড, নেফ্রোলজী আইসিইউ এর জন্য রয়েছে ৪টি বেড এবং ডায়ালাইসিস ইউনিটের জন্য রয়েছে ৪০টি বেড। এছাড়া এখানে ১৪টি কেবিন রয়েছে। এখানে রয়েছে ইন্টারভেনশনাল নেফ্লোলজী ইউনিট এবং রেডিওলজী এন্ড ইমেজিং ইউনিট। ইমার্জেন্সী ডিপার্টমেন্টে সার্বক্ষনিক ডাক্তার কর্তব্যরত।
আউটডোর ইউনিট
কিডনী ফাউন্ডেশনের হাসপাতালের আউটডোর ইউনিট সকাল ৯টা থেকে রাত ৯টা পর্যন্ত খোলা থাকে। বিশেষভাবে কনসাল্টেশন সার্ভিসটি সকাল ১০টা থেকে দুপুর ২টা পর্যন্ত এবং বিকাল ৫টা থেকে রাত ৮পর্যন্ত খোলা থাকে। ওপিডি বিভাগটি প্রতি শনিবার বিকাল ৫টা থেকে রাত ৯টা পর্যন্ত খোলা থাকে। এই ইউনিটে কিডনী রোগ, ডায়েবেটিস, হাইপারটেনশন, ইউরোলজীক্যাল এবং স্টোন সমস্যা, ডায়ালাইসিস এবং কিডনী ট্রান্সপ্লান্টেশন সার্ভিস প্রদান করা হয়। এছাড়া ডায়ালাইসিস এর রোগীদের জন্য বিশেষ ছাড়ের ব্যবস্থা রয়েছে।
ল্যাবরেটরী সুবিধা
এখানে ল্যাবরেটরীতে সকল ডায়াগনষ্টিক টেষ্ট করা হয়। সকল টেষ্টে ৩০% ডিসকাউন্ট রয়েছে। বিশেষ করে ডায়ালাইসিস এবং ট্রান্সপ্লান্ট রোগীদের জন্য ৫০% ছাড় রয়েছে।
রোগী ভর্তির নিয়মাবলী
হাসপাতালে রোগী ভর্তির জন্য প্রথমে ডাক্তারের শরনাপন্ন হতে হয়। ডাক্তারের মতামতের ভিত্তিতে রোগী হাসপাতালে ভর্তি নেওয়া হয়। রোগী ভর্তির পূর্বে রেজিষ্ট্রেশন ফরম পূরন করতে হয়। রোগী যদি ওয়ার্ডে থাকেন সেক্ষেত্রে ৫,০০০ টাকা অগ্রিম প্রদান করতে হয়। রোগী যদি কেবিনে থাকেন সেক্ষেত্রে ১৫,০০০ টাকা অগ্রিম প্রদান করতে হয়।
নকুলদানা
নকুলদানা একপ্রকারের চিনির মিষ্টি। এটা ছোট ছোট বলের মত দেখতে হয়। সাধারণত পূজার কাজে এটি ব্যবহৃত হয়। কবে নকুলদানায় জন্ম জানা নেই। তবে কয়েক যুগ আগেই নকুলদানার জন্ম বা প্রচলন বলে ধারণা করা হয়।
আরইউউইকি (ওয়েবসাইট)
আরইউউইকি বা রুউইকি (Рувики) একটি রাশিয়ান অনলাইন বিশ্বকোষ। এটি 2023 সালের জুলাই মাসে রাশিয়ান উইকিপিডিয়ার একটি ফর্ক হিসাবে চালু করা হয়েছিল, এবং এটিকে "পুতিন-বান্ধব" এবং "ক্রেমলিন-সম্মত" হিসাবে বর্ণনা করা হয়েছে।
প্রকল্পটির নেতৃত্বে আছেন ভ্লাদিমির মেদেইকো, যিনি পূর্বে রাশিয়ান উইকিপিডিয়া প্রকল্পের সাথে জড়িত ছিলেন এবং উইকিমিডিয়া রাশিয়ার একজন পরিচালক ছিলেন। মেদেইকো রাশিয়ান উইকিপিডিয়ার বিকল্প হিসাবে এই প্রকল্পটি তৈরি করেছেন বলে জানা গেছে যা রাশিয়ান সরকারের প্রতি আরও বন্ধুত্বপূর্ণের জন্য তৈরি করেছেন। ইরানের সরকার একই রকম বদ্ধ পরিবেশে উইকি দেখতে একই রকম Wikisa.org।
উৎপত্তি
২৪ মে ২০২৩-এ দীর্ঘদিনের উইকিমিডিয়া রাশিয়ার পরিচালক ভ্লাদিমির মেদেইকো রাশিয়ান প্রযুক্তি ওয়েবসাইট হাবর- এ রুউইকিকে উইকিপিডিয়ার একটি রাশিয়ান ফর্ক হিসাবে ঘোষণা করেছিলেন। রাশিয়ান রাজনীতিবিদ আন্তন গোরেলকিন বলেছেন যে নতুন "রুভিকি" ওয়েবসাইটটি রাশিয়ান সার্ভারে হোস্ট করা হবে এবং একটি রাশিয়ান সংস্থা দ্বারা পরিচালিত হবে। মেদেইকো বলেছেন যে রুউইকি রাশিয়ার আইন অনুসরণ করবে, তবে রাশিয়ান সরকারের থেকে স্বাধীন।
বিষয়বস্তু এবং সম্পাদকীয় নীতি
২০২৩ সালের জুলাইয়ের মাঝামাঝি পর্যন্ত, রুউইকি এখনও তৃতীয় পক্ষের দ্বারা সম্পাদনাযোগ্য নয়। মেদেইকো বলেছেন যে তিনি সর্বজনীন সম্পাদনা পুনরায় শুরু করার অনুমতি দেওয়ার পরিকল্পনা করেছেন, তবে সেই বিষয়বস্তু বিশেষজ্ঞদের প্যানেল দ্বারা যাচাই করা হবে।
ন্যাশ লোইস
ন্যাশ লোইস (জন্ম ৬ নভেম্বর ১৯৯৯) একজন অস্ট্রেলিয়ান বর্শা নিক্ষেপকারী।
একজন কুইন্সল্যান্ডার, তিনি ট্যাম্পেরে ২০১৮ আইএএএফ বিশ্ব অনুর্ধ২০ চ্যাম্পিয়নশিপে ব্যক্তিগত সেরা নিক্ষেপের মাধ্যমে স্বর্ণপদক জিতেছেন। তিনি টাউনসভিলে ১ জুন, ২০১৯ তারিখে তার ব্যক্তিগত সেরা ৮০.১০ মিটারে উন্নীত করেন, এর আগে ২৬ জুন একই শহরে ২০১৯ ওশেনিয়া অ্যাথলেটিক্স চ্যাম্পিয়নশিপে স্বর্ণপদক জিতেন ৭৯.১০ মিটার অতিক্রম করে।
জানুয়ারি ২০১৭
জানুয়ারি ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
ওয়েব সার্ভিস
থাম্ব|অ্যামাজন ওয়েব পরিষেবাদির লোগো ওয়েব সেবার একটি উদাহরণ ওয়েব সার্ভিস হল নেটওয়ার্কে সংযুক্ত বিভিন্ন কম্পিউটারে চালু থাকা বিভিন্ন সফটওয়্যারের মধ্যে আন্তক্রিয়ার একটি ব্যবস্থা। ওয়েব সার্ভিসগুলো সাধারণত সুনির্দিষ্ট স্পেসিফিকেশন অনুসারে প্রকাশিত কিছু ইন্টারফেস। মূলত এটি ওয়েব সার্ভিস ডেসক্রিপশন ল্যাংগুয়েজে লেখা হয়। একটি সফটওয়্যার যখন ওয়েব সার্ভিস গ্রহণ করে তখন আসলে এটি সেরকম একটি ইন্টারফেসে বার্তা পাঠায়। এই বার্তা সোপ (SOAP) প্রটোকল মেনে চলে। সার্ভিসের অনুরোধ কিংবা উত্তর উভয়েই এক্স এম এল এ লেখা হয়।
প্রতিনিধিত্বমূলক অবস্থা স্থানান্তর
২০০০ সালে রয় ফিল্ডিং তার গবেষণাপত্রে প্রথম এর আত্মপ্রকাশ করেন।
REST আর্কিটেকচারাল স্টাইলের ওয়েব পরিষেবাগুলি, RESTful ওয়েব পরিষেবা বলে অভিহিত হয়, যা ইন্টারনেটে কম্পিউটার সিস্টেমগুলির মধ্যে আন্তঃসংযোগ ব্যবস্থা প্রদান করে। RESTful ওয়েব পরিষেবাগুলি অনুরোধকারী সিস্টেমগুলিকে অ্যাক্সেস পেতে এবং ওয়েব সম্পদগুলির পাঠ্যরূপকে একটি অভিন্ন এবং পূর্বনির্ধারিত অবস্থাহীনভাবে ব্যবহার করার অনুমতি দেয়। RESTful ওয়েব সার্ভিসে , কোনো ওয়েব সম্পদের URI তে করা অনুরোধ সবসময় HTML , XML , JSON বা অন্য কোনো রূপে সাড়া পাঠাবে। ওয়েব সম্পদের কোনো পরিবর্তন হলে সেটিও সাড়ায় পাওয়া যায়। HTTP সাড়ার ক্ষেত্রে পদ্ধতিগুলো হচ্ছে GET, POST, PUT, DELETE ।
স্প্রিং কাঠামো ব্যবহার করে এই ধরনের ওয়েব সার্ভিস সহজেই তৈরী করা যায়। Restful ওয়েব সার্ভিস স্প্রিং কাঠামোর MVC স্থাপত্যের অংশ। এছাড়া গ্রাহক সিস্টেম তৈরিতে স্প্রিং কাঠামোর রেস্ট-কাঠামো ব্যবহার করা যায়।
সোয়াগ্গার
সোয়াগ্গার একটি মুক্ত উৎসের টুল যা প্রতিনিধিত্বমূলক অবস্থা স্থানান্তর ওয়েব সার্ভিসেস পরিকল্পনা, বাস্তবায়ন , ডকুমেন্টেশন এবং গ্রাহকনিরুপনে সহায়তা করে।
এর তিনটি অংশ রয়েছে :
ইসলামি কেন্দ্র ইরভিং
ইরভিং ইসলামি কেন্দ্র বা ইসলামিক সেন্টার অব ইরভিং (আইসিআই) মসজিদ হল একটি ইসলামি কমিউনিটি সেন্টার যা ১৯৯১ সালে মার্কিন যুক্তরাষ্ট্রের টেক্সাসের ইরভিংয়ে একটি অলাভজনক ৫০১(সি) সংস্থা হিসাবে প্রতিষ্ঠিত এবং নিবন্ধিত।
উদ্দেশ্য
ইরভিং ডালাস-ফোর্ট ওয়ার্থ মেট্রোপ্লেক্সের কেন্দ্রে অবস্থিত। অনুমান করা হয় যে ডিএফডাব্লু মেট্রোপ্লেক্সে ১ লক্ষ মুসলমান রয়েছে।   কেন্দ্রটির লক্ষ্য একটি মসজিদ প্রদানের মাধ্যমে মুসলিম জনগণের সেবা করা, যেখানে প্রার্থনার স্থান এবং একটি ইসলামিক স্কুল রয়েছে। এটি সামাজিক ও ধর্মীয়ভাবে ইসলামি সম্প্রদায়ের সম্পর্ককে আরও শক্তিশালী করার জন্য ইসলামি কার্যক্রম সরবরাহ করে।
এর উদ্দেশ্য বিবৃতিটি হলো, আগত প্রজন্মকে একটি ইসলামিক পরিবেশ ও বিস্তৃত ইসলামি শিক্ষা প্রদানের মাধ্যমে দাওয়াহের সমস্ত সুযোগকে কাজে লাগিয়ে ইরভিং এবং ডিএফডাব্লু অঞ্চলের সকল মানুষের জন্য একটি কেন্দ্রীয় ইসলামিক কেন্দ্র সরবরাহ করা।
ইতিহাস
ইসলামি কেন্দ্র প্রতিষ্ঠার ধারণার সূচনা হয়েছিল ১৯৮০ এর দশকের গোড়ার দিকে, যখন একদল মুসলমান যখন তাদের নিজস্ব একটি বাড়িতে দৈনিক পাঁচবার এবং জুম'আ (শুক্রবার) নামাজ পড়া শুরু করে। শীঘ্রই তাদের একটি বড় অ্যাপার্টমেন্টে এসে নামাজ পড়তে হয়েছিলো হয়েছিল, যতক্ষণ না তারা কোনও অ্যাপার্টমেন্ট ভাড়া নিতে এবং মসজিদ হিসাবে ব্যবহার করতে সক্ষম হয়। প্রার্থনা করা মানুষের সংখ্যা ক্রমাগত বৃদ্ধি পেয়েছিল যার ফলে তাদের আরও বড় জায়গা খুঁজে পাওয়া দরকার ছিল। ১৯৯০ সালে, এই গোষ্ঠীটি একটি বাড়ি ভাড়া নিয়েছিল যা মসজিদ হিসাবে প্রায় ৭৫ জন লোকের ধারণ করতে পারে।
বর্তমান ভবন
২৫৫৫ এন এস্টারস রোডের নতুন ভবনটি সম্পূর্ণরূপে পরিচলিত হচ্ছে এবং নতুন মসজিদে নিয়মিত ৫ বার নামাজ পড়ানো হয়। এখানে ২ সেশনে সাপ্তাহিক জুম'আর নামাজের জন্য প্রায় ২৫০০ মুসল্লিকে স্থান দিতে পারে। এটি ইসলামিক স্কুল অফ ইরভিং, রবিবার এবং গ্রীষ্মকালীন স্কুল, বিবাহ পরিষেবাদি, অন্ত্যেষ্টিক্রিয়া পরিষেবা, কুরআনিক ও আরবি শিক্ষা এমনকি রবিবারের ভ্রমণেও জনসাধারণকে ইসলাম সম্পর্কে আরও জানার জন্য সুযোগ দিয়ে থাকে।
বাংলাদেশী ব্যক্তিবর্গের তালিকা
নিচে তালিকাভুক্ত উল্লেখযোগ্য ব্যক্তিরা হয় বাংলাদেশের নাগরিক অথবা যে অঞ্চলে জন্মগ্রহণ করেন তা বর্তমানে বাংলাদেশের অন্তর্ভুক্ত অথবা বিদেশে বসবাসরত বাংলাদেশী বংশোদ্ভূত। সংক্ষিপ্ত করার জন্য, যারা একাধিক বিভাগের মধ্যে পড়েন তাদের কেবল একটি বিভাগে তালিকাভুক্ত করা হয়েছে। আরও তথ্যের জন্য, বাংলাদেশী ব্যক্তি দেখুন।
মহিমা মাকওয়ানা
মহিমা মাকওয়ানা (জন্ম: ৫ আগস্ট ১৯৯৯) একজন ভারতীয় অভিনেত্রী। তিনি টেলিভিশন সিরিজ সপনে সুহানে লাদাকপান কে (২০১২-১৫), রিস্তন কা চক্রব্যূহ (২০১৭-১৮), মারিয়াম খান (২০১৮-১৯) এবং শুভরম্ভ (২০১৯-২০) অভিনয়ের জন্য পরিচিত।
জীবনী
মাকওয়ানা গণমাধ্যমে স্নাতক ডিগ্রি অর্জন করেন
২০১৭–১৮ ট্রান্স-তাসমান ত্রি-দেশীয় সিরিজ
২০১৭-১৮ ট্রান্স-তাসমান ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ফেব্রুয়ারি অস্ট্রেলিয়া এবং নিউজিল্যান্ডে অনুষ্ঠিত হয়েছে। এটি অস্ট্রেলিয়া, নিউজিল্যান্ড এবং ইংল্যান্ডের মধ্যকার একটি ত্রিদেশীয় সিরিজ ছিল। এটি ইংল্যান্ডের অস্ট্রেলিয়া সফর থেকে অনুসরণ করে, যা অন্তর্ভুক্ত ২০১৭-১৮ অ্যাশেজ সিরিজ, এবং পরিকল্পিত চ্যাপেল-হ্যাডলি ট্রফি সিরিজের জায়গা নেন। পুরো আইসিসি সদস্যের দ্বারা অনুষ্ঠিত প্রথম টি-২০ সিরিজ টি-সিরিজ ছিল।
এড হ্যারিস
এডওয়ার্ড অ্যালেন হ্যারিস (Edward Allen Harris; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি অ্যাপোলো থার্টিন (১৯৯৫), দ্য ট্রুম্যান শো (১৯৯৮), পোলক (২০০০), ও দি আওয়ার্স (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল দ্য রাইট স্টাফ (১৯৮৩), দ্য অ্যাবিস (১৯৮৯), স্টেট অব গ্রেস (১৯৯০), গ্লেনগারি গ্লেন রস (১৯৯২), নিক্সন (১৯৯৫), দ্য রক (১৯৯৬), স্টেপমম (১৯৯৮), আ বিউটিফুল মাইন্ড (২০০১), এনিমি অ্যাট দ্য গেটস্‌ (২০০১), আ হিস্ট্রি অব ভায়োলেন্স (২০০৫), গন বেবি গন (২০০৭), স্নোপিয়ের্সার (২০১৩), এবং মাদার (২০১৭)। তিনি পোলক (২০০০) ও পশ্চিমা ধাঁচের অ্যাপালুসা (২০০৮) চলচ্চিত্র পরিচালনা করেন।
টেলিভিশনে হ্যারিস মিনি ধারাবাহিক এম্পায়ার ফলস্‌ (২০০৫)-এ মাইলস রবি ও টেলিভিশন চলচ্চিত্র গেম চেঞ্জ (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক ওয়েস্টওয়ার্ল্ড-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন।
লিবেরতে
লিবেরতে (ফরাসি: Liberty; ইংরেজি: Freedom; বাংলা: স্বাধীনতা) গিনির জাতীয় সঙ্গীত। এই গানের কথা দিয়েছেন "(অজানা)", এটি সুবিন্যস্ত করা হয়েছে "ফোদেবা কেইটা" এবং একে "আলফা ইয়াইয়া" সঙ্গীতের উপর ভিত্তি করা হয়েছে। একে ১৯৬০ সালে অবলম্বন করা হয়।
মার্শা মেসন
মেসনের চলচ্চিত্রে অভিষেক ঘটে ১৯৬৬ সালের হট রড হুলাবালু চলচ্চিত্র দিয়ে। তার অভিনীত অন্যান্য চলচ্চিত্র হল ব্লুম ইন লাভ (১৯৭৩), দ্য চিপ ডিটেকটিভ (১৯৭৮), ম্যাক্স ডুগান রিটার্নস (১৯৮৩), হার্টব্রেক রিজ (১৯৮৬), স্টেলা (১৯৯০) ও ড্রপ ডেড ফ্রেড (১৯৯১)। টেলিভিশনে তিনি সোপ অপেরা লাভ অব লাইফ (১৯৭১-৭২)-এ অভিনয় করেছেন এবং সিটকম ফ্রেজিয়ার (১৯৯৭-৯৮)-এ তার কাজের জন্য একটি প্রাইমটাইম এমি পুরস্কারের মনোনয়ন লাভ করেন।
প্রারম্ভিক জীবন
মেসন ১৯৪২ সালের ৩রা এপ্রিল মিজুরির সেন্ট লুইসে জন্মগ্রহণ করেন। তার মাতা জ্যাকলিন হেলেনা (রাকোভ্‌স্কি) এবং পিতা জেমস জোসেফ মেসন।  তিনি ও তার ছোট বোন লিন্ডা (জ. ১৯৪৩) ক্যাথলিক ধর্ম পালন করে বেড়ে ওঠেন। তাদের শৈশব কাটে মিজুরির ক্রেস্টউডে। মেসন ওয়েবস্টার গ্রোভসের নেরিনক্স হল হাই স্কুলে ও পরে ওয়েবস্টার বিশ্ববিদ্যালয়ে পড়াশোনা করেন। ওয়েবস্টার অধ্যয়নকালে তিনি একাধিক মঞ্চনাটকে কাজ করেছেন।
কর্মজীবন
মেসনের চলচ্চিত্রে অভিষেক হয় ১৯৭৩ সালে নিল সিমনের লেখা ব্লুম ইন লাভ চলচ্চিত্রে অভিনয়ের মধ্য দিয়ে এবং তিনি ব্রডওয়ে মঞ্চে সিমনের দ্য গুড ডক্টর নাটকে কাজের জন্য নির্বাচিত হন। এর কিছুদিন পর সম্প্রতি বিপত্নীক সিমন ও মেসন প্রণয় ও বৈবাহিক সম্পর্কে আবদ্ধ হন। একই বছর মেসন জেমস কানের সাথে টুয়েন্টিয়েথ সেঞ্চুরি ফক্সের সিন্ডরেলা লিবার্টি চলচ্চিত্রের অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৭৭ সালে সিমনের দ্য গুডবাই গার্ল চলচ্চিত্রে অভিনয় করে তিনি তার দ্বিতীয় একাডেমি পুরস্কারের মনোনয়ন লাভ করেন। ১৯৭৯ সালে সিমন তার সফল মঞ্চনাটক চ্যাপ্টার টু-এর চলচ্চিত্রায়নে মেসনকে জেনি ম্যাকলেইন চরিত্রে কাজের সুযোগ দেন। এটি মূলত বিবাহের পর সিমনের সাথে মেসনের সম্পর্কের উপর ভিত্তি করে লেখা গল্প। চলচ্চিত্রটি ব্যাপক সফলতা লাভ করে এবং মেসন তৃতীয়বারের মত শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
১৯৮১ সালে মেসন ক্রিস্টি ম্যাকনিকোল, জেমস কোকো ও জোন হ্যাকেটের সাথে অনলি হোয়েন আই লাফ (১৯৮১) চলচ্চিত্রে অভিনয় করেন। এটি সিমনের ব্রডওয়েতে মঞ্চস্থ হাস্যরসাত্মক নাট্যধর্মী দ্য জিঞ্জারব্রেড লেডি নাটকের চলচ্চিত্রায়ন। এটিই বক্স অফিসে সফলতা অর্জন করে। মেসন জর্জিয়া হাইন্স চরিত্রে তার কাজের জন্য প্রশংসিত হন এবং শ্রেষ্ঠ অভিনেত্রী বিভাগে তার চতুর্থ একাডেমি পুরস্কারের মনোনয়ন লাভ করেন।
লেন হপউড
জন লিওনার্ড হপউড (Len Hopwood; জন্ম: ৩০ অক্টোবর, ১৯০৩ - মৃত্যু: ১৫ জুন, ১৯৮৫) বৃহত্তর ম্যানচেস্টারের নিউটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
৩০ অক্টোবর, ১৯০৩ তারিখে চেশায়ারের হাইড এলাকার নিউটনে লেন হপউডের জন্ম। ১৯২৩ সাল থেকে ১৯৩৯ সাল পর্যন্ত লেন হপউডের প্রথম-শ্রেণীর খেলোয়াড়ী জীবন চলমান ছিল। কাউন্টি দলের চমৎকার ধীরগতিসম্পন্ন বামহাতি বোলার ও কার্যকরী ব্যাটসম্যান হিসেবে লেন হপউডের সুনাম ছিল। সমগ্র খেলোয়াড়ী জীবনে ২৪টি প্রথম-শ্রেণীর শতরানের সন্ধান পেয়েছেন।
১৯২৩ সালে শক্তিশালী ল্যাঙ্কাশায়ার দলে তার প্রতিষ্ঠালাভ বেশ দুষ্কর ছিল। তাসত্ত্বেও পরবর্তীকালে নিজেকে দলের গুরুত্বপূর্ণ সদস্যের মর্যাদার আসনে নিয়ে যান। ১৯২০-এর দশকে খাঁটিমানের ডানহাতি ব্যাটসম্যান হিসেবে ল্যাঙ্কাশায়ারের পক্ষে খেলতে শুরু করেন। ১৯২৪ ও ১৯২৫ সালে প্রথম একাদশে নিয়মিতভাবে খেলার পর ১৯২৮ সাল পর্যন্ত দল থেকে বাদ পড়েন। ঐ বছর কাউন্টি চ্যাম্পিয়নশীপের খেলায় বেশ কয়েকবার নিখুঁতমানের বামহাতি স্পিনার হিসেবে আবির্ভূত হন। মিডলসেক্সের বিপক্ষে ব্যক্তিগত সেরা বোলিং পরিসংখ্যান ৯/৭৪ লাভ করেন। ডার্বিশায়ারের বিপক্ষে ৫/৭১ ও ওয়ালসের বিপক্ষে ৬/২০ পান। এছাড়াও, ওরচেস্টারশায়ারের বিপক্ষে একটি শতরানের ইনিংস খেলেছিলেন তিনি।